b'\n_START_ARTICLE_\nTr\xc5\xbena znamka\n_START_PARAGRAPH_\nTr\xc5\xbena znamka je izraz, ki se v sodobni tr\xc5\xbenokomunikacijski teoriji uporablja kot \xc5\xa1ir\xc5\xa1i pomen izraza blagovna znamka, saj zajema korporativne, izdel\xc4\x8dne in storitvene znamke.\n_START_SECTION_\nIzvor\n_START_PARAGRAPH_\nAngle\xc5\xa1ki izraz brand izhaja iz postopka ozna\xc4\x8devanja \xc5\xbeivine, po navadi goveda, pri \xc4\x8demer je brand v resnici \xc5\xbeiv (gore\xc4\x8d) del lesa, ki na \xc5\xbeivali pusti odtis. Brand/znamka je torej nekaj \xc5\xbeivega, kar pu\xc5\xa1\xc4\x8da odtis - in se s tem razlikuje od svojega odtisa, zunanje podobe blagovna znamka.'